ΓΡΑΠΤΗ ΕΡΩΤΗΣΗ E-0988/01

υποβολή: Emmanouil Bakopoulos (GUE/NGL) προς την Επιτροπή

(30 Μαρτίου 2001)

Θέμα: EASA

Στο τέλος του περασμένου έτους, η Επιτροπή εξέδωσε μία πρόταση κανονισμού για τη δημιουργία της EASA (Ευρωπαϊκή Οργάνωση για την ασφάλεια στον αέρα). Τα 15 κράτη μέλη της ένωσης είναι όμως και μέλη του ICAO, πού σημαίνει πώς το κείμενο της σύμβασης της EASA πρέπει να μην αντιβαίνει στιςποχρεώσεις των κρατών αυτών, που απορρέουν από τη σύμβαση του Σικάγου.

Ερωτάται λοιπόν η Επιτροπή, εάν συντάσσοντας την πρόταση κανονισμού:

1. Έλεγξε εάν οι διατάξεις του κανονισμού αυτού συγκρούονται με τις διατάξεις της σύμβασης του Σικάγου;

2. Έχει προβεί σε προκαταρτική συνεννόηση με τον ΙCΑΟ;

Απάντηση της κας de Palacio εξ ονόματος της Επιτροπής

(10 Μαΐου 2001)

Ο στόχος της πρότασης κανονισμού(1) στην οποία αναφέρεται το Αξιότιμο Μέλος του Κοινοβουλίου είναι να παράσχει στην Κοινότητα τη δυνατότητα να ασκήσει τις αρμοδιότητες των κρατών μελών της σε θέματα αεροπορικής ασφάλειας και περιβαλλοντικής συμβατότητας της πολιτικής αεροπορίας, με τρόπο ώστε να εγγυάται ένα ομοιόμορφο επίπεδο προστασίας στην εσωτερική αγορά. Έτσι, η Κοινότητα πρέπει προφανώς να επαγρυπνεί για την τήρηση των διεθνών δεσμεύσεων των κρατών μελών της, κυρίως αυτών που απορρέουν από τη σύμβαση σχετικά με τη διεθνή πολιτική αεροπορία, την αποκαλούμενη Σύμβαση του Σικάγο.

Η πρόταση της Επιτροπής περιλαμβάνει δύο στοιχεία καίριας σημασίας.

Αφενός, εισάγει στο δίκαιο της Κοινότητας, με τα άρθρα 5 και 6, τους κανόνες που έχουν θεσπιστεί από τη Διεθνή Οργάνωση Πολιτικής Αεροπορίας (OACI) σε τομείς στους οποίους η Κοινότητα θα ασκήσει σε μια πρώτη φάση εκτελεστική εξουσία (πιστοποίηση αεροναυτικών προϊόντων)" βαθμιαία, καθώς στο πλαίσιο της εφαρμογής του άρθρου 7 η Κοινότητα θα διευρύνει το πεδίο εξουσιών της, θα πρέπει να επαγρυπνεί ώστε να συνεχίσει να ενεργεί με τον ίδιο τρόπο. Έτσι, εξασφαλίζεται για τις τρίτες χώρες που είναι συμβαλλόμενα μέρη της Σύμβασης του Σικάγο ότι τα πιστοποιημένα αεροναυτικά προϊόντα εντός της Κοινότητας παρέχουν ένα επίπεδο ασφαλείας και περιβαλλοντικής συμβατότητας τουλάχιστον τόσοψηλό όσο και αυτό που επιβάλλει η Διεθνής Οργάνωση Πολιτικής Αεροπορίας.

Αφετέρου, το άρθρο 4 παράγραφος 2πενθυμίζει ότι η εφαρμογή του εν λόγω κανονισμού και των πράξεων που θεσπίστηκαν για την εφαρμογή του δεν μπορούν να θίγουν τα δικαιώματα τα οποία απολαμβάνουν τρίτες χώρες δυνάμει των εν ισχύι διεθνών συμβάσεων, ιδίως της Σύμβασης του Σικάγο. Επομένως, με τον τρόπο αυτό, τα πιστοποιητικά και οι εγκρίσεις που εκδίδονται από τρίτες χώρες, σύμφωνα με τους κανόνες της Διεθνούς Οργάνωσης Πολιτικής Αεροπορίας διασφαλίζεται ότι γίνονται αποδεκτά για διέλευση και ενδιάμεση στάση εντός της επικράτειας των κρατών μελών που καλύπτονται από τη συνθήκη ΕΚ.

Υπ'αυτές τις συνθήκες, η Επιτροπή είναι της γνώμης ότι η πρότασή της συμμορφούται με το διεθνές δίκαιο. Οι επαφές που πραγματοποιήθηκαν με τους εκπροσώπους της Διεθνούς Οργάνωσης Πολιτικής Αεροπορίας επί του εν λόγω θέματος δεν επιτρέπουν να διατυπώσει κανείς την άποψη ότι εγείρονται αμφιβολίες όσον αφορά τη συμβατότητά της με την Σύμβαση του Σικάγο.

(1) Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τον καθορισμό κοινών κανόνων στον τομέα της πολιτικής αεροπορίας και τη σύσταση Ευρωπαϊκής Υπηρεσίας για την Ασφάλεια των Αερομεταφορών, COM(2000)595 τελικό.